सौदे में घाटा न हो इसके लिए सभी प्रयत्नशील रहते हैं। अब चाहे वो नंबर एक का हो या दो का अथवा तीन का। सफलता की बीन तो हर सौदे में बजनी ही चाहिए। आप सड़क पर यातायात में फँसे हों अथवा पुलिस स्टेशन में। आपको गुस्सा नहीं आया तो आपको नुकसान हो सकता है। अब आपका क्रोध ही आपके लिए सफलता के नए-नए द्वार खोलेगा। वो लोग जो कोई फैसला नहीं ले पाते हैं। ऊहापोह या असमंजस में फँसे रहते हैं। क्रोध उनके लिए बहुत लाभकारी है। नए अध्ययन यही बतला रहे हैं।